Държавен вестник, бр. 30, 2017 г., стр. 19

БРОЙ  30	
Д Ъ Р Ж А В Е Н  В Е С Т Н И К 	
СТР.  19  
Корекция на представено удостоверение се извършва, като се попълва удостоверението с корект-
ните данни и се отбелязва код „Корекция“.
Не се коригират: номер на болничен лист, ЕГН/ЛН/ЛНЧ/Служебен номер на лицето, издаден 
от Националната агенция за приходите, ЕИК/код по БУЛСТАТ, брой правоотношения/основания за 
осигуряване при осигурителя и пореден номер на удостоверението. При необходимост от корекции 
на посочените данни удостоверението се заличава, след което се попълва и представя ново удосто-
верение с коректни данни.
Заличаване на представено удостоверение се извършва, като се отбелязва код „Заличаване“ и се 
попълват: номер на болничен лист, ЕГН/ЛН/ЛНЧ/ Служебен номер на лицето, издаден от Национал-
ната агенция за приходите, ЕИК/код по БУЛСТАТ, брой правоотношения/основания за осигуряване 
при осигурителя и пореден номер на удостоверението.
Раздел І. „Удостоверявам следните обстоятелства“ се попълва, когато с удостоверението се иска 
изплащане на парично обезщетение въз основа на болничен лист, по следния начин:
1. „Към деня на настъпване на временната неработоспособност, трудоустрояването или бремен-
ността и раждането лицето е осигурено за съответния риск – да/не“ – отбелязва се дали лицето е 
осигурено за съответния риск към деня на настъпването му. Ако е отбелязано, че лицето не е оси-
гурено, се попълва и дата в т. 7 или в т. 8. Ако в т. 1.1 е отбелязано, че правоотношението е срочно, 
се попълва датата, на която изтича срокът на договора. Ако в т. 1.2 е отбелязано, че регистрацията 
като самоосигуряващо се лице е срочна, се попълва датата, на която изтича срокът на регистрацията.
2. „Към деня на настъпване на временната неработоспособност/трудоустрояването лицето има/
няма 6 месеца осигурителен стаж като осигурено за общо заболяване и майчинство.
На ............ 20.... г. лицето придобива изискуемия осигурителен стаж.“
3. „Към деня на настъпване на бременността и раждането лицето има/няма 12 месеца осигурите-
лен стаж като осигурено за общо заболяване и майчинство.
На ............ 20.... г. лицето придобива изискуемия осигурителен стаж.“
Забележка към т. 2 и 3. Ако е отбелязано, че лицето няма изискуемия осигурителен стаж към деня 
на настъпването на съответния риск, се попълва датата, на която го придобива, когато тази дата е през 
периода по болничния лист, т.е. последният ден, с който се придобива необходимият осигурителен стаж.
4. „Лицето е осигурено с код за вид осигурен съгласно декларация – образец № 1 „Данни за осигу-
реното лице“ – в 2 позиции се попълва кодът за „Вид осигурен“ към деня на настъпването на риска, 
попълнен в декларация образец № 1 „Данни за осигуреното лице“ към Наредба № Н-8 на министъра 
на финансите от 29 декември 2005 г.
Забележка. Когато към деня на настъпването на риска осигуряването е прекратено или прекъснато, 
се попълва кодът за „Вид осигурен“ за последния по време период, през който лицето е било осигурено.
5. „Брой правоотношения/основания за осигуряване при осигурителя“ – в две позиции се попъл-
ва броят на правоотношенията или основанията, по които лицето е осигурено при един осигурител 
(същия ЕИК) към деня на настъпването на риска.
Забележка. В случаите, когато лицето е било осигурено по едно или повече от едно правоотношения или 
основания и по всяко от тях осигуряването е прекратено преди настъпването на риска, се попълва „01“.
6. „Пореден номер на удостоверение № 9“ – в две позиции се попълва поредният номер на удосто-
верението в зависимост от броя на правоотношенията/основанията за осигуряване, посочени в т. 5.
7. „Считано от ............ 20..... г. правоотношението/осигуряването на лицето е прекратено“ – попъл-
ва се, ако правоотношението или осигуряването е прекратено, независимо дали рискът е настъпил 
преди или след прекратяването. Датата, от която е прекратено правоотношението или осигуряването, 
е календарният ден непосредствено след последния календарен ден, през който лицето е осигурено.
8. „Считано от ............ 20..... г. осигуряването на лицето е прекъснато“ – попълва се, ако право-
отношението не е прекратено, но осигуряването е прекъснато и не е възобновено преди деня на 
настъпването на риска. Датата, от която е прекъснато осигуряването, е календарният ден непосред-
ствено след последния календарен ден, през който лицето е осигурено. Осигуряването се прекъсва 
при самоотлъчка, ползване на неплатен отпуск, който не се зачита за осигурителен стаж, работа 
през определени дни в месеца, както и през периодите, които не се зачитат за осигурителен стаж, 
независимо че дейността по чл. 4 или чл. 4а, ал. 1 КСО не е прекратена.
9. „Работни дни или работни часове през периода по болничния лист с право на парично обезще-
тение и работни дни/работни часове, за които осигурителят изплаща възнаграждение“ се попълва, 
както следва:
• в колона „За месец“ в две позиции се попълва на отделен ред всеки месец от периода по бол-
ничния лист;
• в колона „Година“ се попълва годината, през която е месецът от периода по болничния лист;
• в колони „От ден“ и „До ден включително“ в две позиции се попълва първият и последният 
календарен ден на периода по болничния лист за съответния месец;
• в колона „Работни дни“ се попълва в две позиции броят на работните дни, през които лицето е 
следвало да работи, но не е работило поради състоянието си, за които има право на възнаграждение 
от осигурителя и/или на обезщетение, независимо от продължителността на дневното работно време 
по правоотношението на лицето;
• в колона „Работни часове“ се попълват данни само когато лицето работи при сумирано из-
числяване на работното време и/или на смени по часов график; в три позиции се вписва броят на